رکاب دار (سائیس)

رکابدار (ترک تلفظ: رکیاب دار) یا رکیب دار (ترک تلفظ: رِکیپ تار) جو فارسی میں رکاب دار کا امالہ ہے۔اردو دائرہ معارف اسلامیہ: ج۔ 10، ص۔ 334 سلطنت عثمانیہ کے دور میں وہ خدمت گار ہوتا تھا جو سلطان کے گھوڑے پر سوار ہوتے وقت زِین کے رکاب کو تھام کر سلطان کی مدد کرتا تھا۔ اسی طرح یہ مملوکی عہد میں بھی ایک عہد ہوا کرتا تھا۔

 سلطنت مملوکیہ 
مصر میں ممالیک کے رکاب دار، جو رکابی بھی کہلاتے تھے، سنجاق دار، مہمیز دار، قره غلام اور غلام مملوک جیسے اہل شمشير (ارباب السيوف) کی طرح رکاب خانہ کے ارکان ہوتے تھے۔ رکاب خانہ (فاطميين كا خزانة السروج) گھوڑوں کے ساز و پراق اور عام طور سے اس تمام سامان کا ذخیره گاه تھا جو گھوڑوں اور اصطبلوں کے لیے درکار ہوتا تھا۔ اس کے سربراہ مہتر کہلاتے تھے۔ (عہد عثمانی کے مہتر، جن کے فرائض ان سے مختلف اور کم تر درجے کے ہوا کرتے تھے)۔ رکاب دار 'امیر جاندار' کی کمان میں ہوتے تھے۔اردو دائرہ معارف اسلامیہ: ج۔ 10، ص۔ 335
 سلطنت عثمانیہ 
رکاب دار کو "اُزِنگی آقا" بھی کہا جاتا تھا۔ یہ شخص نہ صرف بادشاہ کی زین و رکاب اور دیگر سواریاں تیار کرنے اور ان کی صفائی کا ذمہ دار ہوتا تھا بلکہ بادشاہ کے جوتوں اور چمڑے کے موزوں کی دیکھ بھال بھی اس کے فرائض میں شامل تھی۔

عثمانی مصوری میں رکاب دار کو اکثر بادشاہ کے ساتھ دکھایا جاتا ہے، کیونکہ یہ ان چند افراد میں شامل تھا جو براہِ راست بادشاہ سے ملاقات کی اجازت رکھتے تھے۔ اسی قربت کی بنا پر بعض رکاب دار بعد میں اہم عہدوں پر فائز ہوئے اور تاریخ میں نام پیدا کیا۔Ot dergisi , sayı:44, Ekim 2016. مثال کے طور پر وزیر، والی اور سنجق بیگ حاجی قران حسن پاشا (Hacı Kıran Hasan Paşa)، سترہویں صدی کے ینی چری آغاہان: بیقلو مصطفی آغا (Bıyıklı Mustafa Ağa) اور شابان آغا (Şaban Ağa) ان افراد میں شامل ہیں جنھوں نے اس منصب سے ترقی کی۔

ترک زبان میں رکاب دار کا عہدہ براہ راست سلاجقہ سے لیا گیا، لیکن یہ لفظ ادنی سائیس یا رکابی کے معنی اختیار کرنے کی بجائے (جیسا کہ مصر میں ہوا) دربار سلطانی کا ایک اہم عہده بن گیا اور اس کا استعمال ایک منفرد عہدے دار کے لیے مخصوص ہو گیا۔ اورخان کے عہد میں اولین عثمانی رکاب دار کا ذکر ملتا ہے خو قوجہ الیاس کہلاتا تھا۔اردو دائرہ معارف اسلامیہ: ج۔ 10، ص۔ 335

 حوالہ جات 

زمرہ:متروک پیشے
زمرہ:سلطنت عثمانیہ کے غلام